MUNICIPIUL  SATU MARE

Aparatul de Specialitate al Primarului

Serviciul Patrimoniu, Concesionări, Închirieri

Direcția economică

Nr. 60107/ 21.10.2026
În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri și Directorul executiv al Direcției Economice formulează următorul:
RAPORT DE SPECIALITATE 
la proiectul de hotărâre
privind aprobarea vânzării unui imobil- teren situat în Municipiul                       Satu Mare, Aleea Mureșului nr. 15
Prin prezentul proiect de hotărâre se propune plenului Consiliului Local                     al Municipiului Satu Mare, aprobarea vânzării terenului aflat în proprietatea privată a Statului Român/ Municipiului Satu Mare, în suprafață de 263 mp înscris în CF nr. 153056 Satu Mare (nr. CF vechi 39862 Satu Mare) sub nr. top 6526/109, aferent imobilului – casă situat în Satu Mare, Aleea Mureșului nr. 15.
Cumpărarea terenului este solicitată de către numiții Molnar Dorel și                                  Molnar Maria, proprietarii casei amplasată pe acest teren, prin cererea înregistrată la Primăria Municipiului Satu Mare sub nr. 55115/16.09.2025.
În susținerea cererii, petenții au depus documentația cadastrală intitulată “Plan de situație”, vizată de O.C.P.I. Satu Mare sub nr. 73216/08.08.2025, întocmită de persoană fizică autorizată A.N.C.P.I. ing. Lung Adrian, potrivit căreia pe parcela de teren care face obiectul cererii este edificată o construcție cu destinația de casă C1, având regimul de înălțime P.
Documentația cadastrală a fost completată cu un memoriu tehnic referitor la situația imobilului, întocmit de persoana fizică autorizată A.N.C.P.I. ing. Lung Adrian, iar din cuprinsul acestuia rezultă faptul că terenul în cauză este situat în intravilanul Municipiului Satu Mare, Aleea Mureșului nr. 15, este împrejmuit parțial și figurează ca teren aferent construcției C1, casă de locuit cu regimul                 de înălțime P.
Totodată, din cuprinsul extrasului de carte funciară nr. 153056 Satu Mare, corespunzător vechiului nr. de carte funciară 39862 Satu Mare, având nr. topografic 6526/109, rezultă că imobilul – teren are suprafața de 263 mp și este înscris în proprietatea privată a Statului Român, iar construcția, reprezentând casă de locuit, se află în proprietatea numiților Molnar Dorel și Molnar Maria.
Din punct de vedere juridic, nu s-a identificat existența vreunui litigiu pe rolul instanțelor judecătorești pentru terenul care face obiectul prezentului proiect de hotărâre.
După verificarea evidențelor din punct de vedere a legilor proprietății,                   s-a constatat faptul că imobilul în cauză nu a făcut obiectul unor cereri de revendicare în temeiul Legii nr. 10/2001 și nu figurează ca fiind solicitat în temeiul legilor fondului funciar și prin urmare poate face obiectul vânzării în baza prevederilor legale.
Documentația a fost completată cu o declarație pe proprie răspundere a domnului Molnar Dorel, prin care își dă acordul cu privire la cumpărarea terenului în conformitate cu prevederile art. 364 din O.U.G. nr. 57/2019 privind Codul administrativ, cu modificările și completările ulterioare și declară că nu are cunoștință de existența vreunui litigiu pe rolul instanțelor de judecată cu privire la acest imobil.
În urma verificărilor topografice rezultă faptul că documentația cadastrală este întocmită cu respectarea legislației în vigoare și conformă cu realitatea, iar terenul solicitat a fi cumpărat reprezintă curtea casei aflată în proprietatea solicitanților. 
Din Certificatul de atestare fiscală pentru persoane fizice emis de Direcția de Impozite și Taxe Locale, reiese faptul că numiții Molnar Dorel și Molnar Maria, figurează în evidențele fiscale cu o construcție edificată în anul 1960 și cu terenul care face obiectul vânzării.
Având în vedere considerentele expuse anterior, se propune aprobarea vânzării în favoarea petenților Molnar Dorel și Molnar Maria, a terenului                             în suprafață de 263 mp cu categoria de folosință „curți construcții”, înscris în                         CF nr. 153056 Satu Mare sub nr. top 6526/109 aferent casei proprietatea petenților, situată pe Aleea Mureșului nr. 15.
Prețul de vânzare al terenului în suprafață de 263 mp se stabilește la suma                 de 15.254 lei, determinată în conformitate cu valorile prevăzute în raportul de evaluare a terenurilor cu categoria de folosință „curți-construcții”, situate pe Aleea Mureșului, raport care constituie Anexa nr. 1 la Hotărârea Consiliului Local al Municipiului Satu Mare nr. 249 din 24.09.2026.
Date fiind considerentele de mai sus, s-a concluzionat că sunt îndeplinite prevederile art. 364 din Codul administrativ, aprobat prin OUG nr. 57/2019 cu modificările și completările ulterioare.
Față de cele expuse mai sus, raportat la  prevederile art. 129 alin. (2)                lit. c) coroborat cu alin. (6) lit. b) din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții în administrarea domeniului privat al Municipiului și  hotărăște vânzarea bunurilor proprietate privată a acestuia, înaintăm Consiliului Local al Municipiului Satu Mare prezentul proiect de hotărâre, cu propunerea de aprobare.

